የሩሲያዉ የሳይበር ጥበቃዉ ተቋም ባወጣዉ ራፖርት ሰሜን ኮሪያ የአገራትን ባንኮች አገራቱ ሳያዉቁ እየበረበረች እንደሆነ አስታወቀ።
ይኸዉ የሳይበር ደህንነት ጥበቃ ተቋም ባወጣዉ ራፖርት ናይጄሪያ፤ ኢትዮጵያ፤ ጋቦን፤ ኢራቅ፤ ኬንያ እና ሌሎች 13 አገራትን ያካተተ ብርበራ ማድረጓን አያይዞ ገልጿል። የሳይበር ደህንነት ተቋሙ በ18 አገሮች ላይ ሰሜን ኮሪያ ሙከራ ማድረጓን ሲገልጽ በሁለት ኢንተርናሽናል ኤክስፐርቶች በተገኘዉ መረጃ መሠረት ምን አልባትም ይህንን በማጭበርበር የምታገኘዉን ገንዘብ ለኒዩክለር አላማ ልታዉለዉ እንደምትችል እምነት አሳድረዋል።
ባንኮችና የደህንነት ተቋማት አጥኝዎች ከዚህ በፊት አራት (4) የዚሁ አይነት ተመሳሳይ የሳይበር ሙከራዎች በባንግላዴሽ፤ ኢኳዶር፤ በፊሊፕን እና በቬትናም የፋይናንስ ተቋማት ላይ ሙከራ ተደርጎ እንደነበርም አስረድተዋል።
ካስፐርስኪ የተባለዉ የሩስያ የሳይበር ደህንነት ተቋም ላዛረስ በሚል መጠሪያ ተመሳሳይ የሆነ የኮስታሪካን፤ የኢትዮጵያን፤ የጋቦንን፤ የኢንዲያን፤ኢንዶኔዢያ፤ የኢራቅ፤ የማሊዢያ፤ የኬንያ፤ የናይጄሪያ የፖላንድ፤ የታይዋን እና ኡራጓይ የፋይናንስ ተቋማትን ብርበራ እንደተደረገም ደርሰዉበታል።
ካስፐርስኪ ብርበራ መደረጉን የሚያሳይ ዱካ ካገኘ በኋላ ባደረገዉ ክትትል ከሰሜን ኮሪያ ጋር ንክኪ ያለዉ ነገር ማግኘቱን ተከትሎ በግሩፕ ላዛረስ በሚል መጠሪያ እንድሚንቀሳቀስም የአለም አቀፉ የፕሬስ ትብብር ባለፈዉ ማክሰኞ ሪፖርት ማድረጉ ይታወሳል።
እንደ ሪፖርቱ ገለፃ ከሆነ እነዚሁ የፋይናንስ ተቋማትን ሚበረብሩት ቡድኖች የመጀመሪያ ብርበራቸዉን የጀመሩት ፈረንሳይ ዉስጥ ባለ የኮምፒዩተር አገልግሎት መስጫ ሲሆን በሰሜን ኮርያ እና በታይዋንም ማድረጋቸዉ በቀላሉ ፈልጎ ለማግኘት እንዳልተቻለ እና በተለያየ ቦታ መደረጉ የችግሩ መነሻን ለማግኘት አስቸጋሪ እንዳደረገባቸዉ ኤክስፐርቶቹ ገልፀዋል።
በተጨማሪም ላዛረስ የሚባለዉ ይኸዉ ግሩፕ በአለም አቀፍ የፋይናንስ ተቋማት ላይ ትኩረት ሰጥቶ የዚህ አይነት ጥቃት የጀመረዉ በ2015 እ.ኤ.አ እንደሆነ ጥናትና ምርምር የሚያደርገዉ BAE systems, FireEye and Symantec. የሚባለዉ ተቋም አስረድቷል።